CELEX: 32019R0590
Language: mt
Date: 2019-04-11 00:00:00
Title: Regolament ta' Implimentazzjoni tal-Kummissjoni (UE) 2019/590 tal-11 ta’ April 2019 li jemenda l-Anness I tar-Regolament ta' Implimentazzjoni (UE) 2018/659 fir-rigward tal-inklużjoni tar-Renju Unit tal-Gran Brittanja u l-Irlanda ta' Fuq u ta' wħud mid-Dipendenzi tal-Kuruna tiegħu fil-lista ta' pajjiżi terzi u partijiet mit-territorji ta' pajjiżi terzi li minnhom huwa awtorizzat id-dħul fl-Unjoni ta' ekwidi ħajjin u s-semen, l-ova u l-embrijuni tagħhom (Test b'rilevanza għaż-ŻEE.)

11.4.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 100/17
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/590
         tal-11 ta’ April 2019
         li jemenda l-Anness I tar-Regolament ta' Implimentazzjoni (UE) 2018/659 fir-rigward tal-inklużjoni tar-Renju Unit tal-Gran Brittanja u l-Irlanda ta' Fuq u ta' wħud mid-Dipendenzi tal-Kuruna tiegħu fil-lista ta' pajjiżi terzi u partijiet mit-territorji ta' pajjiżi terzi li minnhom huwa awtorizzat id-dħul fl-Unjoni ta' ekwidi ħajjin u s-semen, l-ova u l-embrijuni tagħhom
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 91/496/KEE tal-15 ta' Lulju 1991 li tistabbilixxi l-prinċipji li jirregolaw l-organizzazzjoni ta' kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (1), u b'mod partikolari l-Artikolu 3(2) u l-Artikolu 9(1)(c) tagħha,
         Wara li kkunsidrat id-Direttiva tal-Kunsill 92/65/KEE tat-13 ta' Lulju 1992, li tistabbilixxi l-ħtiġijiet dwar saħħa tal-annimali li jirregolaw il-kummerċ ta', u l-importazzjoni fil-Komunità ta' annimali, semen, ova u embrijuni mhux suġġetti għal ħtiġijiet ta' saħħa tal-annimali meħtieġa f'regoli speċifiċi tal-Komunità li hemm referenza għalihom fl-Anness A(I) tad-Direttiva 90/425/KEE (2), u b'mod partikolari l-Artikolu 17(3) tagħha,
         Wara li kkunsidrat id-Direttiva tal-Kunsill 2009/156/KE tat-30 ta' Novembru 2009 dwar kundizzjonijiet tas-saħħa tal-annimali li jirregolaw il-moviment u l-importazzjoni minn pajjiżi terzi ta' ekwidi (3), u b'mod partikolari l-Artikolu 2(i), l-Artikolu 12(1), (4) u (5), l-Artikolu 13(2), u l-Artikoli 15, 16, 17 u 19 tagħha,
         Billi:
         
                     (1)
                  
                  
                     Fid-29 ta' Marzu 2017, ir-Renju Unit issottometta n-notifika tal-intenzjoni tiegħu li joħroġ mill-Unjoni skont l-Artikolu 50 tat-Trattat dwar l-Unjoni Ewropea (TUE). Fit-22 ta' Marzu 2019, il-Kunsill Ewropew adotta d-Deċiżjoni (UE) 2019/476 (4) li testendi l-perjodu taħt l-Artikolu 50(3) tat-TUE bi qbil mar-Renju Unit. F'konformità ma' dik id-Deċiżjoni, f'każ li l-Ftehim dwar il-Ħruġ ma jiġix approvat mill-House of Commons sad-29 ta' Marzu 2019 l-aktar tard, il-perjodu previst fl-Artikolu 50(3) tat-TUE jiġi estiż sat-12 ta' April 2019. Billi l-Ftehim dwar il-Ħruġ ma ġiex approvat sad-29 ta' Marzu 2019, id-dritt tal-Unjoni mhux se jibqa' japplika għar-Renju Unit u fih mit-13 ta' April 2019 (“id-data ta' ħruġ”).
                  
               
                     (2)
                  
                  
                     Id-Direttiva 2009/156/KE tistipula r-rekwiżiti tas-saħħa tal-annimali li jirregolaw l-importazzjoni tal-ekwidi fl-Unjoni. Din tipprevedi li jistgħu jiġu importati fl-Unjoni biss dawk l-ekwidi li jiġu minn pajjiż terz jew minn parti minn pajjiż terz f'lista ta' pajjiżi terzi mfassla skont dik id-Direttiva, u li jkollhom magħhom ċertifikat tas-saħħa li jaqbel ma' mudell li wkoll ikun imfassal skont dik id-Direttiva.
                  
               
                     (3)
                  
                  
                     Id-Direttiva 92/65/KEE tistipula r-rekwiżiti tas-saħħa tal-annimali li jirregolaw l-importazzjoni fl-Unjoni tas-semen, tal-ova u tal-embrijuni tal-ispeċi ekwina. Din tipprevedi li jistgħu jiġu importati fl-Unjoni biss dawk il-komoditajiet li jiġu minn pajjiż terz jew minn parti minn pajjiż terz f'lista ta' pajjiżi terzi mfassla skont dik id-Direttiva, u li jkollhom magħhom ċertifikat tas-saħħa li jaqbel ma' mudell li wkoll ikun imfassal skont dik id-Direttiva. Iċ-ċertifikat tas-saħħa jrid jiċċertifika li l-prodotti jkunu ġejjin minn ċentri approvati tal-ġbir u tal-ħżin jew minn timijiet tal-ġbir u tal-produzzjoni li joffru garanziji tal-inqas ekwivalenti għal dawk stabbiliti fl-Anness D(I) ta' dik id-Direttiva.
                  
               
                     (4)
                  
                  
                     Ir-Regolament ta' Implimentazzjoni tal-Kummissjoni (UE) 2018/659 (5) jistabbilixxi, inter alia, il-lista ta' pajjiżi terzi u partijiet mit-territorju ta' pajjiżi terzi li minnhom l-Istati Membri jawtorizzaw id-dħul ta' ekwidi ħajjin u s-semen, l-ova u l-embrijuni tagħhom.
                  
               
                     (5)
                  
                  
                     Ir-Renju Unit tal-Gran Brittanja u l-Irlanda ta' Fuq ipprovda l-garanziji neċessarji sabiex dak il-pajjiż u wħud mid-Dipendenzi tal-Kuruna tiegħu jikkonformaw mal-kundizzjonijiet stabbiliti fid-Direttivi 2009/156/KE u 92/65/KEE, u fir-Regolament ta' Implimentazzjoni (UE) 2018/659 għad-dħul fl-Unjoni ta' kunsinni ta' ekwidi ħajjin u s-semen, l-ova u l-embrijuni tagħhom mid-data tal-ħruġ billi jkompli jikkonforma mal-leġiżlazzjoni tal-Unjoni għal perjodu inizjali ta' mill-inqas disa' xhur.
                  
               
                     (6)
                  
                  
                     Għalhekk, meta jitqiesu dawn il-garanziji speċifiċi pprovduti mir-Renju Unit tal-Gran Brittanja u l-Irlanda ta' Fuq u sabiex jiġi evitat tfixkil bla bżonn tal-kummerċ wara d-data tal-ħruġ, ir-Renju Unit tal-Gran Brittanja u l-Irlanda ta' Fuq u wħud mid-Dipendenzi tal-Kuruna jenħtieġ li jiġu inklużi fil-lista ta' pajjiżi terzi u partijiet mit-territorji ta' pajjiżi terzi stabbiliti fl-Anness I tar-Regolament ta' Implimentazzjoni (UE) 2018/659 li minnhom huwa awtorizzat id-dħul ta' kunsinni ta' ekwidi ħajjin u s-semen, l-ova u l-embrijuni tagħhom.
                  
               
                     (7)
                  
                  
                     Fir-rigward tal-istatus ta' saħħa tal-ekwidi fir-Renju tal-Gran Brittanja u l-Irlanda ta' Fuq u d-Dipendenzi tal-Kuruna, jenħtieġ li dawn il-pajjiżi jiġu assenjati lill-grupp sanitarju A, u jenħtieġ li jiġu permessi t-tipi kollha ta' dħul u d-dħul tal-kategoriji kollha ta' ekwidi.
                  
               
                     (8)
                  
                  
                     Għalhekk, jenħtieġ li l-Anness I tar-Regolament ta' Implimentazzjoni (UE) 2018/659 jiġi emendat skont dan.
                  
               
                     (9)
                  
                  
                     Dan ir-Regolament jenħtieġ li japplika mit-13 ta' April 2019, sakemm f'dik id-data d-dritt tal-Unjoni ma jibqax japplika għar-Renju Unit tal-Gran Brittanja u l-Irlanda ta' Fuq u fih.
                  
               
                     (10)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Anness I tar-Regolament ta' Implimentazzjoni (UE) 2018/659 huwa emendat skont l-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
            Għandu japplika mit-13 ta' April 2019.
            Madankollu, m'għandux japplika jekk, f'dik id-data, id-dritt tal-Unjoni jibqa' japplika għar-Renju Unit tal-Gran Brittanja u l-Irlanda ta' Fuq u fih.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta’ April 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 268, 24.9.1991, p. 56.
         
            (2)  ĠU L 268, 14.9.1992, p. 54.
         
            (3)  ĠU L 192, 23.7.2010, p. 1.
         
            (4)  Id-Deċiżjoni tal-Kunsill Ewropew (UE) 2019/476 meħuda bi qbil mar-Renju Unit, tat-22 ta' Marzu 2019 li testendi l-perijodu taħt l-Artikolu 50(3) TUE (ĠU L 80 I, 22.3.2019, p. 1).
         
            (5)  Ir-Regolament ta' Implimentazzjoni tal-Kummissjoni (UE) 2018/659 tat-12 ta' April 2018 dwar il-kundizzjonijiet biex jidħlu fl-Unjoni ekwidi ħajjin u s-semen, l-ova u l-embrijuni tagħhom (ĠU L 110, 30.4.2018, p. 1).
      
      
         
            ANNESS
            It-tabella stabbilita fl-Anness I tar-Regolament ta' Implimentazzjoni (UE) 2018/659 hija emendata kif ġej:
            
                        (a)
                     
                     
                        il-linji li ġejjin jiddaħħlu wara l-entrata tal-Gżejjer Falkland:
                        
                                    “GB
                                 
                                 
                                    Ir-Renju Unit tal-Gran Brittanja u l-Irlanda ta' Fuq
                                 
                                 
                                    GB-0
                                 
                                 
                                    Il-pajjiż kollu
                                 
                                 
                                    A
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                     
                                 
                              
                                    GG
                                 
                                 
                                    Guernsey
                                 
                                 
                                    GG-0
                                 
                                 
                                    Il-pajjiż kollu
                                 
                                 
                                    A
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X”
                                 
                                 
                                     
                                 
                              
                  
                        (b)
                     
                     
                        il-linja li ġejja tiddaħħal wara l-entrata tal-Iżlanda:
                        
                                    “JE
                                 
                                 
                                    Jersey
                                 
                                 
                                    JE-0
                                 
                                 
                                    Il-pajjiż kollu
                                 
                                 
                                    A
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X”